ข้อบัญญัติองค์การบริหารส่วนตำบลเกิ้ง เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลเกิ้ง อำเภอเมืองมหาสารคาม จังหวัดมหาสารคาม (ฉบับที่ 3) พ.ศ. 2558

ข้อบัญญัติองค์การบริหารส่วนตำบลเกิ้ง
ข้อบัญญัติองค์การบริหารส่วนตำบลเกิ้ง
เรื่อง
กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท
ในท้องที่องค์การบริหารส่วนตำบลเกิ้ง
อำเภอเมืองมหาสารคาม จังหวัดมหาสารคาม
(ฉบับที่ ๓)
พ.ศ. ๒๕๕๘
 

อาศัยอำนาจตามความในมาตรา
๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยแห่งพระราชบัญญัติควบคุมอาคาร
(ฉบับที่ ๒) พ.ศ. ๒๕๓๕ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล
(ฉบับที่ ๕) พ.ศ. ๒๕๔๖ องค์การบริหารส่วนตำบล (ฉบับที่ ๕) พ.ศ. ๒๕๔๖
องค์การบริหารส่วนตำบลเกิ้ง
โดยความเห็นชอบของสภาองค์การบริหารส่วนตำบลเกิ้งและนายอำเภอเมืองมหาสารคามจึงตราข้อบัญญัติไว้
ดังต่อไปนี้

ข้อ
๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเกิ้ง
เรื่อง กำหนดบริเวณห้ามก่อสร้าง ดัดแปลง
ใช้หรือเปลี่ยนการใช้อาคารบางชนิดหรือบางประเภท
ในท้องที่องค์การบริหารส่วนตำบลเกิ้ง อำเภอเมือง จังหวัดมหาสารคาม (ฉบับที่ ๓)
พ.ศ. ๒๕๕๘

ข้อ
๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
และให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเมืองมหาสารคามที่ออกตามความในพระราชบัญญัติการผังเมือง
พ.ศ. ๒๕๒๘ มีผลใช้บังคับ

ข้อ
๓ ให้ยกเลิกความในวรรคหนึ่งของข้อ ๔
แห่งข้อบัญญัติองค์การบริหารส่วนตำบลเกิ้ง เรื่อง กำหนดบริเวณห้ามก่อสร้าง ดัดแปลง
ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลเกิ้ง
อำเภอเมืองมหาสารคาม จังหวัดมหาสารคาม พ.ศ. ๒๕๕๒ และให้ใช้ข้อความนี้แทน
ภายในบริเวณที่ ๑ หมายถึง ที่ดินประเภทชนบทและเกษตรกรรม
ให้ใช้ประโยชน์เพื่อเกษตรกรรมหรือเกี่ยวข้องกับเกษตรกรรม สถาบันราชการ
การสาธารณูปโภคและสาธารณูปการเป็นส่วนใหญ่สำหรับการใช้พื้นที่เพื่อกิจการอื่น
ให้ใช้เพิ่มเติมได้อีกไม่เกินร้อยละ ๒๐ ของที่ดินประเภทนี้ในแต่ละบริเวณ และห้ามใช้ประโยชน์ในที่ดินเพื่อกิจการตามที่กำหนด
ดังต่อไปนี้

ข้อ
๔ ให้นายกองค์การบริหารส่วนตำบลเกิ้ง
รักษาการให้เป็นไปตามข้อบัญญัตินี้


ประกาศ ณ วันที่ ๒
พฤศจิกายน ๒๕๕๘
มงคล อันปัญญา
นายกองค์การบริหารส่วนตำบลเกิ้ง







ปุณิกา/ปริยานุช/จัดทำ
๗ มกราคม ๒๕๕๙





























[๑] ราชกิจจานุเบกษา
เล่ม ๑๓๒/ตอนพิเศษ ๓๔๓ ง/หน้า ๔๑/๒๘ ธันวาคม ๒๕๕๘